EkBass/fiwiki-20250220-pages-articles huggingface dataset:
Laukkanen

Laukkanen voi tarkoittaa seuraavia: == Maantieteessä == * Laukkanen, lampi Uuraisissa == Sukunimenä == Laukkanen on suomalainen sukunimi, joka on muun muassa seuraavilla henkilöillä: * Aate Laukkanen (s. 1952), pontikkatehtailija * Anne-Maria Laukkanen (s. 1966), logonomi, puhetekniikan ja vokologian professori * Antero Laukkanen (1958–2024), pastori, sosiaalineuvos ja kristillisdemokraattien kansanedustaja * Arto Laukkanen (s. 1956), elokuvaohjaaja * Eino Laukkanen (1914–1982), kauppias, yrittäjä ja yritysjohtaja, kauppaneuvos * Harri Laukkanen (s. 1962), rockmuusikko * Herman Laukkanen (1892–1938), neuvostoliitonsuomalainen kirjailija * Hugo Laukkanen (1912–1974), Mannerheim-ristin ritari * Iiris Laukkanen, Järvenpään kaupunginjohtaja * Irma Laukkanen (s. 1958), kuvanveistäjä * Janne Laukkanen (s. 1970), jääkiekkoilija ja valmentaja * Jari Laukkanen (1962–2019), maastohiihtäjä * Jari Laukkanen (s. 1965), curlingpelaaja * Jari Laukkanen (s. 1967), jääkiekkoilija * Jenna Laukkanen (s. 1995), uimari * Jere Laukkanen (s. 1963), säveltäjä, sovittaja, kapellimestari, musiikinopettaja ja basisti * Juha Laukkanen (1960–2023), nukketeatteritaiteilija ja teatterinjohtaja * Juha Laukkanen (s. 1964), jääkiekkoilija * Juha Laukkanen (s. 1969), keihäänheittäjä * Jyrki Laukkanen (s. 1942), Suomen ilmavoimien koelentäjä * Kari Laukkanen (s. 1963), jalkapallomaalivahti ja valmentaja * Karin Laukkanen (s. 1962), ruotsalainen koripalloilija ja valmentaja * Lasse Laukkanen (s. 1956), jääkiekkohuoltaja * Leo Laukkanen (1913–1978), kuvanveistäjä * Leo Laukkanen (s. 1947), yritysjohtaja ja osuustoimintavaikuttaja, kauppaneuvos * Mari Eder (o.s. Laukkanen, s. 1987), ampuma- ja maastohiihtäjä * Marita Laukkanen, taloustieteilijä * Markku Laukkanen (s. 1950), kansanedustaja (Keskusta) * Markku Laukkanen, voimanostaja * Mika Laukkanen (s. 1978), pesäpalloilija * Noora Laukkanen (s. 1993), uimari * Olavi Laukkanen (1911–1989), pesäpalloilija * Osku Laukkanen (s. 1967), urheilutoimittaja * Pentti Laukkanen (s. 1959), jalkapalloilija * Sakari Laukkanen (s. 1962), Vaasan hovioikeuden presidentti * Salla Laukkanen (s. 2000), estejuoksija * Tapio Laukkanen (s. 1969), kilpa-autoilija * Teuvo Laukkanen (1919–2011), hiihtäjä ja olympiamitalisti * Tuomo Laukkanen (s. 1984), jääkiekkoilija * Tuovi Paju-Laukkanen (s. 1937), kääntäjä * Usko Laukkanen (1930–2000), mainosgraafikko, kirjankuvittaja, animaattori ja sarjakuvapiirtäjä * Vesa Laukkanen (s. 1956), ent. kansanedustaja (Kristillinen liitto) * Vesa Laukkanen (s. 1958), estejuoksija Luokka:Luettelot henkilöistä sukunimen mukaan
Ahjo Communications

Ahjo Communications on helsinkiläinen viestintätoimisto. Ahjo on Markkinoinnin, teknologian ja luovuuden liitto MTL ry:n jäsenyritys ja viestintätoimistoketju Weber Shandwickin edustaja Suomessa. == Historia == Ahjon juuret juontavat vuoteen 1972, AC-Tiedotus-nimiseen yhtiöön. AC-Tiedotus ja Sari-Liia Tonttilan perustama Sanafor yhdistyivät vuonna 2006. Uusi yhtiö sai nimekseen AC-Sanafor. Fuusion tuloksena AC-Sanaforista tuli Suomen vanhin viestintätoimisto. Vuonna 2016 yhtiö muutti nimensä Ahjoksi. == Osaaminen == Ahjo rakentaa asiakkailleen strategista ajatusjohtajuutta. Yhtiön erityisaloja ovat viestinnän kiteytykset, kriisiviestintä, vaikuttajaviestintä, mediaviestintä sekä viestinnän koulutukset ja valmennukset. Yhtiön asiakkaina on merkittäviä suomalaisia ja kansavälisiä yrityksiä mm. lääketeollisuuden, julkishallinnon sekä kuluttajaliiketoiminnan saralta. ==Palkinnot kansainvälisistä kilpailuista== * MTL Communications Awards Winner 2015, Public service (Liikennevirasto) * Stevie Awards Bronze 2014, Communications or PR Campaign of the Year – Reputation/Brand Management (Y-Säätiö) * SABRE Awards Certificate of Excellence 2014, not-for-profit organizations (Y-Säätiö) * SABRE Awards Certificate of Excellence 2014, International IN2 EMEA PR agency marketing * Stevie Awards Bronze 2013, PR for Health Products & Services and Pharmaceuticals (LEO Pharma) * SABRE Awards Certificate of Excellence 2013, Multicultural marketing (Specsavers Optikko) * MTL Communications Awards Winner 2012, B2B category (Tekla Oy) * Stevie Awards Bronze 2012, PR for consumer services (Specsavers Optikko) * SABRE Awards Certificate of Excellence 2012, Nordic region (Diabetesliitto) * Stevie Awards Distinguished honoree 2011, European agency of the year * Stevie Awards Distinguished honoree 2011, Consumer PR (Hotels.com) * Stevie Awards Winner 2010, Public service (Liikennevirasto) * Stevie Awards Distinguished honoree 2010, European agency of the year * SABRE Awards Certificate of excellence 2009, Public service (Liikennevirasto) * SABRE Awards Certificate of excellence 2008, Nordic region (Helsingin Vesi) * IPRA AWARD Certificate of recognition 2007 (Lappset Group) * SABRE Awards Certificate of excellence 2007, Nordic region (Lappset Group) == Lähteet == Luokka:Suomalaiset viestintäyhtiöt == Aiheesta muualla == * http://www.ahjocomms.fi/ * http://www.webershandwick.com/
Andientangara

Andientangara (Hemispingus superciliaris) on Andeilla Etelä-Amerikassa tavattava tangaroihin kuuluva varpuslintu. == Koko ja ulkonäkö == Kooltaan andientangara on noin 14 cm. Andientangaran selkä ja päälaki ovat väriltään oliivinvihreät ja posket ovat tuhkanharmaat. Päässä on leveähkö valkoinen silmäkulmajuova. Vatsa ja rinta ovat lajilla väritykseltään kirkkaan keltaiset. Eräiden alalajien selkä on harmaa ja vatsa vaaleampi, lähes valkoinen. Ulkonäöltään lintu muistuttaa keltakulmakerttulia (Basileuterus luteoviridis), mutta keltakulmakerttulin silmäkulmajuova on väriltään keltainen. == Levinneisyys ja elinympäristö == Andientangaraa tavataan Andien rinteillä alueelta, joka ulottuu Venezuelasta, Kolumbian ja Ecuadorin kautta Boliviaan ja Peruun. Linnun elinympäristöä ovat kosteiden metsien tiheä aluskasvillisuus ja pensaikkoiset metsien reunamaat. Andientangaran elinympäristöt sijaitsevat yleensä 2 100–3 300 metrin korkeudella merenpinnasta. Andientangarat liikkuvat usein sekaparvissa muiden lintujen kanssa. Lajin pesimäkausi kestää helmikuulta heinäkuulle. == Lähteet == Luokka:Tangarat
Xcode

Xcode on Applen ohjelmointiympäristö, jonka se on julkaissut macOS:lle. Ympäristö tukee iOS- ja macOS-kehitystä. Sen avulla voi tehdä komentoriviohjelmia, Java-appletteja, macOS-ohjelmia Cocoa-rajapinnalle sekä ohjelmia iOS-alustalle. Xcode sisältää ohjelmointiympäristön, projektimanagerin sekä debuggerit ja kääntäjät eri kielille sekä iPhone- ja iPad-simulaattorit. ==Lähteet== Luokka:Ohjelmointiympäristöt Luokka:MacOS- ohjelmat
M. Pajari

Tyyne Maria (Maija) Rautio, kirjailijanimi M. Pajari (6. helmikuuta 1900 Tampere – 26. heinäkuuta 1972 Helsinki) oli suomalainen kirjailija. Hän käytti lisäksi nimimerkkejä Taurus ja Urania. Rautio kirjoitti myös lehtinovelleja ja laati horoskooppeja lehtiin. == Teoksia == Nimellä M. Pajari : * Elämä ja minä : suorasanaisia runoja. Gummerus 1921, 2. painos 1922, 3. painos 1929 * Töllistä vain y.m. kertomuksia. Gummerus 1922 * Hätähuuto : novelleja. Gummerus 1923 * Maa ja taivas : suorasanaisia runoja. Gummerus 1923 * Me luojat. Gummerus 1924 Nimimerkillä Taurus : * Tunne itsesi ja ystäväsi : uusi horoskooppi-kirja kehdosta hautaan. Nide, Hämeenlinna 1960 (uusi laitos ilmestyi nimellä Taivaanmerkit : Tunne itsesi ja ystäväsi, Taikajousi, Helsinki 1969) Nimimerkillä Urania : * Tähtenne valitsee rakkauden tien : tähtiasentojen antamia viitteitä aviopuolison valitsemisessa : astrologi tutkii taivasta sellaisena kuin se ihmisen syntyessä oli, ja käsittäessään, mitä taivaalla silloin tapahtui, hän myöskin tietää, mitä ihmisen elämässäkin tapahtuu. Kokoelma Lukemista kaikille-lehdessä olleista kirjoituksista. Ilmarinen, Helsinki 1947 == Lähteet == * * Suomen kuvittajat-blogi 29.6.2009 : Alvar Aalto kansikuvittajana! Luokka:Suomalaiset kirjailijat Luokka:Vuonna 1900 syntyneet Luokka:Vuonna 1972 kuolleet
Juho Lähde

Juho Lähde (s. 11. helmikuuta 1991 Turku) on suomalainen jalkapalloilija.TPS- ikoni lopettaa uransa 29-vuotiaana – puhuu avoimesti mielenterveysongelmistaan: ”Syksy ollut vaikeinta aikaa” Hän oli pelipaikaltaan keskikenttäpelaaja. Lähde on Turun Palloseuran kasvatti. Hän pelasi ensimmäisen Veikkausliiga-ottelunsa 25. syyskuuta 2008 ottelussa Valkeakosken Hakaa vastaan. Ensimmäisen maalinsa Lähde teki 8. elokuuta 2010 Vaasan Palloseuraa vastaan. Vuoden 2013 loppuun asti Lähde edusti vain kasvattajaseuraansa TPS:aa, mutta talvella 2014 hän siirtyi Veikkausliigaan nousseeseen Seinäjoen Jalkapallokerhoon. Lokakuussa 2014 SJK ilmoitti Lähteen jatkosta seurassa myös kaudella 2015. Lähde edusti Vaasan Palloseuraa kausina 2015–2019 ja ensimmäisellä niistä lainasopimuksella. Lähde siirtyi kaudeksi 2020 Turun Palloseuraan. Hän lopetti uransa tuon kauden jälkeen. Vuonna 2021 hän aloitti TPS:n vastuullisuuskoordinaattorina. Lähde on pelannut yksitoista nuorten ja 44 poikien maaottelua. == Lähteet == == Aiheesta muualla == * Esittely Veikkausliigan sivuilla Luokka:Suomalaiset jalkapalloilijat Luokka:Vuonna 1991 syntyneet Luokka:Elävät henkilöt
Kristina Barrois

Kristina Barrois (s. 30. syyskuuta 1981 Ottweiler, Saarland) on saksalainen tennispelaaja. Lokakuussa 2014 hän ilmoitti nettisivuillaan lopettavansa uransa. == Tennisura == Barroisia valmensi Andreas Spaniol, ja hänen kuntovalmentajanaan toimi jalkapalloilija Bernd Franke. Barrois pelasi Saksan Fed Cup-joukkueessa vuonna 2006, häviten kaksinpeliottelunsa Li Nalle, ja hävisi myös nelinpelin. Samana vuonna hän voitti Saksan tennismestaruuden. Hän selviytyi pääkaavioon sekä Wimbledonissa että Yhdysvaltain avoimissa vuonna 2006. Wimbledonissa hän hävisi 1. kierroksella Shenay Perrylle 5–7, 7–5, 6–7(6). Yhdysvaltain avoimissa hän hävisi 1. kierroksella 1–6, 5–7 maailmanlistan ykköspelaaja Amélie Mauresmolle, vaikka johti ensimmäistä erää 5–2. 14\. joulukuuta 2008 hän voitti toisen Saksan mestaruutensa numeroin 7–6, 6–1 Lydia Steinbachia vastaan finaalissa. Australian avoimissa 2009 hänen pelinsä päättyivät 1. kierrokselle, kun maailmanlistan nelonen Jelena Dementjeva voitti hänet 6–7(4), 6–2, 1–6. Indian Wellsissä hän voitti ranskalaisen Alize Cornetin 6–2, 6–2 toisella kierroksella, mutta hävisi kolmannella kierroksella unkarilaiselle Agnes Szavaylle 6–3, 6–4. Wimbledonissa 2009 hän pääsi nelinpelissä puolivälieriin asti. == Lähteet == == Aiheesta muualla == * Kristina Barroisin kotisivut * Kristina Barrois WTA:n sivuilla Luokka:Saksalaiset tennispelaajat Luokka:Vuonna 1981 syntyneet Luokka:Elävät henkilöt
Sylva Huttunen

Sylva Margaretha Huttunen (o.s. Granroth, 14. toukokuuta 1905 Helsinki – 21. joulukuuta 1994 Helsinki) oli suomalainen kirjailija. Hän käytti myös nimimerkkejä Marketta Kara ja Marja Rovia. == Teoksia == Nimellä Sylva Huttunen: * Molli lähtee maailmalle: romaani. Otava, 1946. Nimimerkillä Marketta Kara: * Sattuuhan sitä.... Karisto, 1931. Nimimerkillä Marja Rovia: * Tätien holhokki: tyttöromaani. Otava, 1948. == Lähteet == * === Viitteet === Luokka:Suomalaiset kirjailijat Luokka:Vuonna 1905 syntyneet Luokka:Vuonna 1994 kuolleet
Cocoa (ohjelmointirajapinta)

Cocoa on macOS-ohjelmien ohjelmointirajapinta. Cocoa-ohjelmia voi ohjelmoida esimerkiksi Applen Xcodella. Cocoa-ohjelmien käyttöliittymä rakennetaan graafisella Interface Builderlla (nykyisin osa Xcodea) ja ohjelmoidaan Objective-C:llä tai Swiftillä. Kaikki ohjelmat sisältävät käyttöliittymätiedoston. App-paketit eli valmiit sovellukset ovat purettavissa osiin. Muita macOS:n ohjelmointirajapintoja ovat X11, Carbon ja POSIX. == Aiheesta muualla == * https://developer.apple.com/library/archive/navigation/#section=Technologies&topic;=Cocoa Layer Luokka:MacOS
Slavija Sofia

Slavija Sofia on sofialainen urheiluseura, johon kuuluu muun muassa seuraavat jaostot: * HK Slavija Sofia, jääkiekko * PFK Slavija Sofia, jalkapallo.
Ayoze

Ayoze on alkuperältään guanchilainen etunimi. Se on muun muassa seuraavien henkilöiden nimi: * Ayoze Díaz Díaz (s. 1982), espanjalainen jalkapalloilija * Ayoze García Pérez (s. 1987), espanjalainen jalkapalloilija. * Ayoze Pérez Gutiérrez (s. 1993), espanjalainen jalkapalloilija
A Shot at Love with Tila Tequila

A Shot at Love with Tila Tequila on yhdysvaltalainen tosi-tv-sarja, jossa laulaja Tila Tequila etsii itselleen elämänkumppania. Sarjassa biseksuaalista Tequilasta kilpailee 16 miestä sekä 16 lesbonaista, jotka pyrkivät osoittamaan paremmuutensa erilaisissa kilpailuissa. Kilpailijat eivät tienneet Tequilan biseksuaalisuudesta ennen ensimmäisen jakson loppua, kun 10 kilpailijaa oli jo pudotettu. Jäljelle jääneet kilpailijat jakoivat saman asunnon keskenään sarjan loppuun asti. Tequila ei kuitenkaan löytänyt sarjan päätteeksi pysyvää suhdetta ja sarjalle tehtiin uusi tuotantokausi, A Shot at Love II with Tila Tequila. == Lähteet == Luokka:2000-vuosikymmenen yhdysvaltalaiset tositelevisiosarjat Luokka:Ihmissuhdeohjelmat Luokka:MTV:n televisio-ohjelmat Luokka:Logo TV:n televisio-ohjelmat
Suomalainen Sanomalehtimiesliitto

Suomalainen Sanomalehtimiesliitto on vuonna 1905 perustettu puolueisiin sitoutumaton järjestö. Ennen Suomen Sanomalehtimiesten Liiton perustamista (1921) se oli toimittajien ammatillisena edunvalvoja, mutta nykysääntöjensä mukaan se on "tiedotusvälineiden palveluksessa työskentelevien, suomalaista kansanvaltaa puolustavien henkilöiden yhdyssiteenä".Ylen uutiset Alkuun liitossa vaikuttivat kokoomuksen edeltäjän Suomalaisen Puolueen äänenkannattajalehtien toimittajat.SSL lyhyesti Suomalainen Sanomalehtimiesliitto myöntää Olli-palkinnon ansiokkaasta journalistin työstä. Palkinto on nimetty pakinoitsija Ollin eli Uuden Suomen toimittajan Väinö Nuortevan mukaan.Olli-palkinto ja palkitut == Lähteet == == Aiheesta muualla == *Suomalainen sanomalehtimiesliitto Luokka:Suomalainen puolue Luokka:Suomalaiset ammattiliitot Luokka:Suomalaiset toimittajajärjestöt
Tatjana Maria

Tatjana Maria (o.s. Malek, s. 8. elokuuta 1987 Bad Saulgau, Länsi-Saksa) on saksalainen tennispelaaja. Hänen korkein sijoituksensa tenniksen maailmanlistalla kaksinpelissä on 46, jonka hän saavutti marraskuussa 2017. Maria on voittanut kolme WTA-turnausta nelinpelissä ja yhden kaksinpelissä sekä 13 ITF-turnausta kaksinpelissä. Marian ensimmäinen ottelu Fed Cupissa oli Saksan joukkueessa vuonna 2006 Pekingissä, Kiinassa. Yhteensä hän on pelannut kymmenessä maaottelussa. Maria meni naimisiin Charles Edouard Marian kanssa 8. huhtikuuta 2013. == Lähteet == == Aiheesta muualla == * * Tatjana Marian kotisivut Luokka:Saksalaiset tennispelaajat Luokka:Vuonna 1987 syntyneet Luokka:Elävät henkilöt
Bojana Jovanovski

Bojana Jovanovski (, s. 31. joulukuuta 1991) on serbialainen tennispelaaja. Parhaimmillaan hän on sijoittunut WTA-maailmanlistalla sijalle 34 tammikuussa 2014. Hän on voittanut urallaan kolme WTA-turnausta kaksinpelissä. == Tennisura == === Uran alku === Jovanovski aloitti tenniksen pelaamisen seitsemänvuotiaana. Hän pelasi vuonna 2006 finaalissa Heiveldissa, Belgiassa junioreiden mestaruuskisoissa Simona Halepia vastaan, mutta hävisi sen. Vuonna 2007 Jovanovski voitti juniorikisan Citta' Di Santa Crocessa, voittamalla finaalissa Michelle Larcher de Briton 7–6(3), 6–4. Hän pelasi myös junioreiden Grand Slam -turnauksissa. Wimbledonissa 2007 Jovanovski pääsi puolivälieriin asti. Australian avoimissa 2008 hän pääsi myös puolivälieriin asti, häviten Arantxa Rusille 6–1, 6–3. Heinäkuussa 2008 Jovanovski voitti ensimmäisen ITF- turnauksensa Serbiassa. Samana vuonna hän voitti kaksi muutakin ITF-turnausta. Vuonna 2009 Jovanovski pelasi ensimmäisen kerran Yhdysvaltain avointen karsinnassa. Hän voitti karsinnassa kaksi ottelua, mutta hävisi ratkaisevan ottelun Carly Gullicksonille. === 2010 === Jovanovski karsi pääsystä Australian avoimiin, mutta hän hävisi Kathrin Wörlelle 6–2, 4–6, 9–7. Jovanovski edusti Serbiaa Fed Cupissa yhdessä Jelena Jankovićin kanssa maailmanlohkon karsintamaaottelussa Slovakiaa vastaan. Serbia hävisi Slovakialle 3-2. Ensimmäisen Grand Slam -turnauksensa Jovanovski pelasi Wimbledonissa vuonna 2010. Ensimmäisellä kierroksella hän voitti Casey Dellacquan luvuin 6–1, 6–0, mutta hävisi toisella kierroksella 14:nneksi sijoitetulle Viktoryja Azarenkalle. Cincinnatin WTA-turnauksessa 2010 Jovanovski pääsi toiselle kierrokselle voittamalla neljänneksitoista sijoitetun Aravane Rezaïn luvuin 4–6, 6–3, 6–4. Toisella kierroksella hän hävisi Akgul Amanmuradovalle. Yhdysvaltain avoimissa 2010 Jovanovski hävisi avauskierroksella Anastasia Rodionovalle. Kauden loppupuolella Jovanovski pelasi China Openissa, jossa hän voitti avauskierroksella Kateryna Bondarenkon 5–7, 6–4, 6–3. Toisella kierroksella hän voitti entisen maailmanlistan ykkösen ja maannaisensa Jelena Jankovićin luvuin 4–6, 6–2, 6–2, mutta hävisi kolmannella kierroksella Shahar Pe'erille luvuin 6–1, 6–2. === 2011 === Jovanovski pääsi kauden toisessa turnauksessaan Sydneyssä välieriin asti voitettuaan Kaia Kanepin, Aravane Rezaïn ja Flavia Pennettan. Välierässä hän hävisi Li Nalle. Australian avoimissa hän voitti Chang Kai-Chenin, mutta hävisi toisella kierroksella maailmanlistan kakkoselle, Vera Zvonarjovalle luvuin 6–2, 3–6, 1–6. Malesiassa Jovanovski selviytyi puolivälieriin voittamalla Tamarine Tanasugarnin ja Urszula Radwańskan. Puolivälierässä hän hävisi entiselle maailmanlistan neloselle, Jelena Dokićille. Ranskan avointen ensimmäisellä kierroksella Jovanovski hävisi Andrea Petkovicille ja Wimbledonissa Simona Halepille. Heinäkuussa Jovanovski pääsi puolivälieriin Citi Openin turnauksessa Yhdysvalloissa, jossa hän hävisi Nadja Petrovalle. Yhdysvaltain avoimissa Jovanovski hävisi ensimmäisellä kierroksella Serena Williamsille. == Lähteet == == Aiheesta muualla == Luokka:Serbialaiset tennispelaajat Luokka:Vuonna 1991 syntyneet Luokka:Elävät henkilöt
Mariana Duque Mariño

Mariana Duque Mariño (s. 12. elokuuta 1989 Bogotá) on kolumbialainen tennispelaaja. Duque Mariño on sijoittunut parhaimmillaan WTA-maailmanlistalla kaksinpelissä sijalle 66 lokakuussa 2015. Hän on voittanut yhden WTA- turnauksen kaksinpelissä. Se tapahtui helmikuussa 2010 hänen kotikaupungissaan Bogotássa, kun hän voitti loppuottelussa Angelique Kerberin. Nelinpelissä hän on saavuttanut myöskin yhden WTA-turnausvoiton. Duque Mariño pääsi Ranskan avointen junioriturnauksen finaaliin heti ensimmäisessä Grand Slam -turnauksessaan. Matkalla finaaliin hän voitti muun muassa kymmenenneksi sijoitetun Ksenija Pervakin ensimmäisellä kierroksella ja junioreiden ykköspelaajan Anastasija Pavljutšenkovan välierässä. Finaalissa Ranskan Alizé Cornet voitti hänet kolmen erän ottelussa. Ammattilaistasolla Ranskan avoimissa 2009 hän voitti ensimmäisellä kierroksella 26:nneksi sijoitetun Anna Tšakvetadzen kolmessa erässä. == Lähteet == == Aiheesta muualla == * Luokka:Kolumbialaiset tennispelaajat Luokka:Vuonna 1989 syntyneet Luokka:Elävät henkilöt
Artjomovski

Artjomovski () on kaupunki Sverdlovskin alueella Venäjällä. Se sijaitsee Obin vesistöön kuuluvan Irbitin sivujoen Bobrovkan varrella 120 kilometriä Jekaterinburgista koilliseen. Kaupungissa risteävät Jekaterinburgiin, Tšeljabinskiin, Seroviin ja Tavdaan johtavat rautatiet. Asukkaita on 33 200 henkeä (vuonna 2009). Paikkakunta on saanut alkunsa vuonna 1665 perustetusta Jegoršinon kylästä. 1870-luvulla sen läheltä löydettiin kivihiiliesiintymä. Vuonna 1938 useammasta kaivostaajamasta muodostettiin Artjomovskin kaupunki, joka on nimetty bolševikkivallankumouksellisen Fjodor Sergejevin (Artjom) mukaan. Nykyään kaupungissa on mm. kone- ja laite- sekä rakennustarviketeollisuutta. ==Lähteet== ==Aiheesta muualla== * Artjomovskin kaupungin sivusto Luokka:Sverdlovskin alueen kaupungit
Theódoros Págkalos

Theódoros Págkalos (usein myös Theódoros Pángalos, , 17. elokuuta 1938 Elefsína – 31. toukokuuta 2023 Ateena) oli kreikkalainen poliitikko, joka toimi Kreikan varapääministerinä. Págkalos oli koulutukseltaan taloustieteen tohtori Sorbonnen yliopistosta ja juristi Ateenan yliopistosta. Págkalos toimi Kreikan apulaisulkoministerinä vuosina 1985–1989 ja 1993–1994, liikenne- ja viestintäministerinä vuonna 1994, ulkoministerinä 1996–1999 ja kulttuuriministerinä vuonna 2000. Hän oli PASOK-puolueen kansanedustaja 1981–2012. Págkalos joutui lausuntojensa ja kohujen takia eroamaan useaan otteeseen ministerin tehtävistä. Pertti Salolaisen mukaan Suomen EY- neuvottelujen aikana Págkalos käyttäytyi huonosti suomalaisia neuvottelijoita kohtaan ja kutsui näitä muun muassa "Venäjän nuolijoiksi". == Lähteet == == Aiheesta muualla == * Pangaloksen biografia Kreikan parlamentin sivuilla Luokka:Kreikan ulkoministerit Luokka:Kreikan kulttuuriministerit Luokka:Kreikkalaiset juristit Luokka:Liikenneministerit Luokka:Vuonna 1938 syntyneet Luokka:Vuonna 2023 kuolleet
Steven Moffat

Steven Moffat (s. 18. marraskuuta 1961) on skotlantilainen käsikirjoittaja ja tuottaja. Hän on luonut useita televisiosarjoja, joista tunnetuimpia ovat kenties Press Gang ja sitcomit Joking Apart sekä Paritellen. Moffat on laatinut käsikirjoituksia Doctor Who -televisiosarjaan vuodesta 2005 alkaen, ja hän on seurannut Russell T Daviesia sarjan pääkäsikirjoittajana ja vastaavana tuottajana vuodesta 2010 lähtien. Muita Moffatin töitä ovat olleet modernisoidut televisioversiot Tohtori Jekyllin ja Mr. Hyden tarinasta sekä Sherlock Holmesista. Hän on myös käsikirjoittanut Tintin seikkailut: Yksisarvisen salaisuus -elokuvan. == Filmografia == Käsikirjoittaja Käsikirjoittaja Käsikirjoittaja Käsikirjoittaja Tuotanto Jaksojen nimet Lisätietoja Julkaisukanava Press Gang 43 jaksoa (1989–1993) ITV Stay Lucky "The Devil Wept in Leeds" (1990) ITV Joking Apart 13 jaksoa (1991–1995) BBC Two Murder Most Horrid 3 jaksoa (1994-1999) *"Overkill" (1994) *"Dying Live" (1996) *"Elvis, Jesus and Zack" (1999) BBC Two Liidunlyömät 12 jaksoa (1997) BBC One Doctor Who - The Curse of Fatal Death Comic Relief -erikoisjakso (1999) BBC One Paritellen 28 jaksoa (2000–2004) BBC Two, BBC Three Doctor Who 33 jaksoa (2005–2014) *"Sodan lapset" / "Tanssiva Tohtori" (2005) *"Takkatulen tyttö" (2006) *"Älä räpäytä silmää!" (2007) *"Time Crash" (Children in Need -minijakso, 2007) *"Hiljainen kirjasto" / "Kuolleiden metsä" (2008) *"Viime hetkellä" (2010) *"Alinen eläin" (2010) *"Enkeleiden aika" / "Lihaa, verta - ja kiveä" (2010) *"Taivas repeää" / "Loppuräjähdys" (2010) *"Tohtorin joulutarina" (2010) *"Space" / "Time" (Comic Relief mini-jaksot, 2011) *"Outo astronautti" / "Kuun päivä" (2011) *"Hyvän miehen sota" (2011) *"Surmataan Hitler!" (2011) *"River Songin rakkaus" (2011) *"Tohtorin joululahja" (2011) *"Kauhujen kuilu" (2012) *"Enkeleitä Manhattanilla" (2012) *"Lumiukkoarmeija" (2012) *"Hälytyskellot soivat" (2013) *"Tohtorin nimi" (2013) *"Tohtorin päivä" (2013) *"Tohtorin aika" (2013) *"Vedä henkeä!" (2014) *"Kuuntele tarkkaan!" (2014) *"Time Heist" (yhdessä Stephen Thompsonin kanssa, 2014) *"The Caretaker" (yhdessä Gareth Robertsin kanssa, 2014) *"Dark Water" / "Death in Heaven" (2014) Sarjan pääkäsikirjoittaja ja vastaava tuottaja vuodesta 2010 lähtien BBC One Jekyll (ja Hyde) 6 jaksoa (2007) BBC One Uusi Sherlock 5 jaksoa (2009–2014) *"Vaaleanpunainen kuolema" (esittämätön pilottijakso, 2009) *"Vaaleanpunainen kuolema" (2010) *"Kiusallinen skandaali (2012) *"Kolmas pyörä" (yhdessä Stephen Thompsonin ja Mark Gatissin kanssa, 2014) *"Vala pitää" (2014) Sarjan luoja yhdessä Mark Gatissin kanssa BBC One Tintin seikkailut: Yksisarvisen salaisuus (2011) Elokuva == Aiheesta muualla == * Luokka:Doctor Who Luokka:Brittiläiset televisiokäsikirjoittajat Luokka:Brittiläiset televisiotuottajat Luokka:Vuonna 1961 syntyneet Luokka:Elävät henkilöt Luokka:Hugo-palkinnon saajat
Wheelie

Wheelie on kuvitteellinen robotti Transformers-universumissa. ==The Transformers== Wheelie teki ensiesiintymisensä The Transformers: The Movie -elokuvassa. Dinobotit tapaavat hänet planeetta Quintessalla, missä he etsivät Hot Rodia ja Kupia. Wheelie auttaa heitä pääsemään pois Quintessalta ja jää pysyvästi Autobottien riveihin Unicronin tuhoutumisen jälkeen. Wheelie on ilkikurinen ja lapsimielinen Autobotti. ==Elokuvasarja== ===Transformers: Kaatuneiden kosto=== Transformers: Kaatuneiden kostossa Wheelie on pieni Decepticon, jonka Soundwave oli lähettänyt etsimään Allsparkin palasta. Mutta Mikaela Banes huomasi hänet, vaurioitti hänen vasenta silmäänsä ja sulki pieneen metallisen laatikkoon, josta hänet vapautettiin myöhemmin auttamaan selvittämään Samin päässä olevien symbolien merkitys. Wheelie liittyy Autobotteihin, kun kuulee Jetfiren tehneen itse saman jo kauan sitten. Wheelie muuntautuu Tamiyan valmistamaksi kauko-ohjattavaksi Ford F350 -lelumonsteriautoksi. ===Transformers: Kuun pimeä puoli=== Elokuvassa Transformers: Kuun pimeä puoli Wheelien vasen silmä on korjattu. Hänellä on uusi ystävä, Brains. He molemmat asuvat nykyään Sam Witwickyn ja Carly Spencerin luona Washingtonissa, koska eivät kykene taistelemiseen kuten muut. Kun Sentinel Prime määrää Autobotit karkotettaviksi Maasta, hän ja Brains joutuvat heikkoudestaan huolimatta lähtemään myös. He osallistuivat Chicagon taisteluun ja onnistuivat sabotoimaan yhden Decepticonien komentoaluksista ja pelastivat siten Bumblebeen, Ratchetin, Sideswipen ja Dinon henget. Alus teki pakkolaskun, mutta Wheelie ja Brains selvisivät. ===Transformers: Viimeinen ritari=== Elokuvassa Transformers: Viimeinen ritari Wheelie piileskeli useiden suurempien Autobottien ohella Cade Yeagerin ja Jimmyn romuttamolla. == Ääninäyttelijät == Vuodet Näyttelijät Sarjat Elokuvat 1986-1987 Frank Welker The Transformers The Transformers: The Movie 2009 2011 2017 Tom Kenny Transformers: Kaatuneiden kosto Transformers: Kuun pimeä puoli Transformers: Viimeinen ritari == Aiheesta muualla == *Lisätietoa Wheeliestä TFWIKI.Netissä, Transformers-aiheisesta wikiassa Luokka:Autobotit Luokka:Decepticonit
Susuman

Susuman () on kaupunki Magadanin alueella Venäjällä. Se sijaitsee Kolyman vesistöön kuuluvan Bjorjoljoh-joen varrella 650 kilometriä Magadanista luoteeseen. Kaupunki on Susumanin piirin keskus. Sen kautta kulkee Jakutskin ja Magadanin välinen maantie. Asukkaita on 6 000 henkeä (vuonna 2009). 1940–1950-luvuilla Susumanissa sijaitsi Dalstroin läntinen vankileiri, jossa oli enimmillään yli 15 000 vankia. Paikkakunta sai kaupunginoikeudet vuonna 1964. Nykyään siellä toimii lähinnä kultaa tuottavaa kaivosteollisuutta. == Maantiede == === Ilmasto === ==Lähteet== Luokka:Magadanin alueen kaupungit
Jolt

Jolt on fiktiivisessä Transformers-universumissa esiintyvä hahmo, joka esiintyi ensimmäisen kerran vuonna 1994 Transformers Generation 2 lelusarjassa. Jolt on Transformers G2-sarjan leluissa yksi Laser Rod -ryhmän Decepticoneista. ==Televisiosarjat== ===Transformers: Armada=== Transformers: Armadassa Jolt on Hot Shotin Mini-Con -kumppani. ===Transformers: Cybertron=== Transformers: Cybertronissa Jolt on Mini-Con, joka kulki vuosia toveriensa, Six-speedin ja Reverbin ohella Tilan ja Ajan Vartijan, Vector Primen, matkakumppanina. Hän käyttää paljon aikaa internetissä surffaamiseen ja tietää paljon maasta. Jolt muuntautuu helikopteriksi. Hän voi siirtä itsensä ja muut lähellä olevat paikasta toiseen laittamalla sormensa yhteen ja pyörittämällä selässään olevaa propelia. ==Transformers: Kaatuneiden kosto== Transformers: Kaatuneiden kostossa Jolt on sininen Autobotti, joka nähtiin vain parilta vilaukselta elokuvassa. Muun muassa NEST tukikohdan lentokentällä ja tiellä ajoneuvomuodossa muiden autobottien kanssa. Hänen ainoa merkittävä näyttäytymisensä elokuvassa oli, kun hän muunsi Jetfiren osat lisävarusteiksi Optimus Primelle. Jolt muuntautuu siniseksi Chevrolet Voltiksi. Jolt oli yksi elokuvan eloonjääneistä Autoboteista. Mutta hahmon vähäisen merkityksen vuoksi, tämä jäi ainoaksi elokuvaksi, jossa Jolt esiintyi. Hänen kohtaloaan ei kuitenkaan jätetty selittämättä. Sarjakuvan Rising Storm mukaan Shockwave tappoi hänet. == Aiheesta muualla == *Lisätietoa Joltista TFWIKI.Netissä, Transformers-aiheisesta wikiassa Luokka:Autobotit Luokka:Decepticonit Luokka:Mini-Conit
Logiikkapiiriperhe

Logiikkapiiriperheet ovat elektroniikan komponenttiluokkia, joilla toteutetaan logiikkaportti-toimintoja. Logiikkaperheitä ovat esim. CMOS-, TTL- ja ECL- piirit. Logiikkapiiriperheiden signaalit ovat joko yhdessä johtimessa kulkevia jännitetasoja tai signaaliparissa kulkevat differentiaaliset (eromuotoiset) jännitetasot. Differentiaalisia signalointeja ovat esim. LVDS ja LVPECL. == Perustietoja == Logiikkaperheet voidaan luokitella karkeasti niiden rakentamiseen käytetyn teknologian mukaan. Komponenteilla kuten diodeilla, vastuksilla (resistori) ja transistoreilla voidaan toteuttaa loogisia portteja. Eräiden logiikkatyyppien perusteita: * Diodilogiikassa (DL) kaikki logiikka on toteutettu diodeilla ja resistoreilla (vastuksilla). Diodilogiikka sallii vain OR ja AND-toimintoja. * Resistori-transistorilogiikassa (RTL) logiikka toteutetaan resistoreilla ja transistoreilla. * Diodi- transistorilogiikassa (DTL) logiikka toteutetaan diodeilla ja transistoreilla. * Transistori-transistorilogiikkassa (TTL) logiikka toteutetaan vain transistoreilla. == Tekniikkaa == * Resistori–transistori logiikka (RTL) ** Direct-coupled transistor logic (DCTL) ** Direct-coupled unipolar transistor logic (DCUTL) ** Resistor–capacitor–transistor logic (RCTL) * Emitter-coupled logic (ECL) **Positive emitter-coupled logic (PECL) **Low-voltage PECL (LVPECL) **Complementary transistor micrologic (CTuL) * Diodi–transistori logiikka (DTL) ** Complemented transistor diode logic (CTDL) ** High-threshold logic (HTL) * Transistori–transistori logiikka (TTL) * Metal–oxide–semiconductor (MOS) logic ** P-type MOS (PMOS) logic ** N-type MOS (NMOS) logic *** Depletion-load NMOS logic *** High-density NMOS (HMOS) ** Complementary MOS (CMOS) logiikka ** Bipolar MOS (BiMOS) logic *** Bipolar CMOS (BiCMOS) * Integrated injection logic (I2L) * Gunning transceiver logic (GTL) == Lähteet ==
Philip Oakey

Philip ”Phil” Oakey (s. 2. lokakuuta 1955 Hinckley, Leicestershire, Englanti)The Encyclopedia of Popular MusicViitattu 20.7.2024 on englantilainen säveltäjä, laulaja, lauluntekijä ja tuottaja. Hän muutti nuorena isänsä vaihtaessa työpaikkaansa Sheffieldiin, jossa hän opiskeli King Edward VII Schoolissa. Oakey lopetti koulunkäynnin 18-vuotiaana ja työskenteli sen jälkeen useissa työpaikoissa, muun muassa yliopiston kirjakaupassa. Hän oli naimisissa kouluaikaisen tyttöystävänsä kanssa mutta avioliitto ei kestänyt kauan ja he erosivat vuonna 1980. Oakey on toiminut Human League -yhtyeen laulajana.Philip Oakey of The Human League: Here Comes The Mirror ManViitattu 20.7.2024 ==Lähteet== Luokka:Brittiläiset elektronisen musiikin artistit Luokka:Englantilaiset laulajat Luokka:Englantilaiset muusikot Luokka:Vuonna 1955 syntyneet Luokka:Elävät henkilöt
Ranskan jääkiekkoliitto

Ranskan jääkiekkoliitto on jääkiekkoa Ranskassa hallinnoiva järjestö ja se liittyi IIHF:ään 20. elokuuta 1908 == Maajoukkueet == * Ranskan miesten jääkiekkomaajoukkue * Ranskan naisten jääkiekkomaajoukkue * Ranskan alle 20-vuotiaiden jääkiekkomaajoukkue * Ranskan alle 18-vuotiaiden jääkiekkomaajoukkue == Lähteet == * Ranska IIHF:n sivuilla Luokka:Ranskan jääkiekko Luokka:Jääkiekkoliitot Luokka:Ranskalaiset urheilujärjestöt
Olli Lehtimäki

Olli Lehtimäki (s. 15. tammikuuta 1980 Hämeenlinna) on entinen suomalainen jalkapalloilija. Hän oli pelipaikaltaan hyökkääjä. Hän edusti suurimman osan urastaan FC Hämeenlinnaa ja toimi myös joukkueen kapteenina. Lehtimäen ura on keskittynyt pääasiassa hämeenlinnalaisiin jalkapalloseuroihin, mutta vuosituhannen vaihteessa hän teki sopimuksen Tampere Unitediin. Hän ei kuitenkaan saanut joukkueessa peliaikaa ja pelasikin pääosin toisessa tamperelaisjoukkueessa PP-70:ssa. Kaudeksi 2007 Lehtimäki palasi takaisin FC Hämeenlinnaan, jossa hän on ilmoittanut pelaavansa uransa loppuun saakka. Lehtimäki edusti Suomen alle 18-vuotiaiden jalkapallomaajoukkuetta kolmesti vuonna 1998. ==Lähteet== Luokka:Suomalaiset jalkapalloilijat Luokka:Vuonna 1980 syntyneet Luokka:Elävät henkilöt
Korporatokratia

Korporatokratia on valtiomuoto, jossa valta on yrityksillä ja konglomeraateilla. Siitä on käytetty myös nimeä yhtiövalta. Korporatokratia on sekä vasemmistolaisen että oikeistolaisen antistatismin näkökulmasta tilanne, jossa valtioinstituutio on vakavasti harhautettu oikealta paikaltaan yleisen edun suojaamisesta yksityisten intressien palvelijaksi. == Ominaispiirteitä == Yritykset antavat merkittäviä summia rahaa kilpailevien poliittisen puolueiden ehdokkaille varmistaakseen sen, että vaalituloksesta riippumatta vaalien voittaja tulee olemaan kiitollisuudenvelassa rahoittajilleen. Koska poliitikot ovat yhä enemmän riippuvaisia lahjoituksista tullakseen valituksi, heidän objektiivisuutensa yritysten etujen suhteen voi vaarantua. Vaaleihin käytettävän rahan määrän lisääminen nostaa vaalikampanjoinnin kustannuksia, joten ulkopuolisten ehdokkaiden on hankalampi päästä läpi ilman "yritys- sponsoreita". "Pyöröoveksi" kutsutussa ilmiössä henkilöt toimivat vuoroin yritysjohtajina, vaikutusvaltaisina valtion virkamiehinä tai lobbareina. Tämä luo mahdollisuuden ei-ilmeiselle korruptiolle. Esimerkiksi valtiolla päättävässä asemassa oleva henkilö, siirtyy yrityksen palvelukseen palkkiona yritykselle suotuisasta toiminnasta valtion virassa. Tätä voidaan torjua esimerkiksi säätämällä karenssiaikoja siirtymien välille. Ekonomisti Jeffrey Sachs kuvasi Yhdysvaltoja korporatokratiaksi kirjassaan The Price of Civilization (2011). Hänen mukaan tämän taustalla on neljä trendiä: Heikot kansalliset puolueet ja yksittäisten vaalipiirien korostuminen, koska vaalin voittaja saa koko vaalipiirin vaikutusvallan; Toisen maailmansodan jälkeinen Yhdysvaltojen laajan sotilaallisen toiminnan estabiloituminen; suurten yritysten harjoittama vaalirahoitus; voimatasapainon kallistuminen globalisaation myötä yrityksille. Sachs hahmottelee neljä voimakkainta ryhmittymää: sotateollinen kompleksi, Wall Street-Washington -kompleksi, öljy- liikenne-sotilaallinen -kompleksi ja terveydenhuolto-kompleksi. == Katso myös == * Korporativismi == Lähteet == == Kirjallisuutta == * Teivo Teivainen: Yritysvastuun umpikuja (Kalevi Sorsa -säätiö, 2013) Luokka:Poliittiset järjestelmät
Martti Turunen (kuoronjohtaja)

Martti Johannes Turunen alias ”Pyssy” (11. elokuuta 1902 Viipuri – 29. huhtikuuta 1979 Helsinki)Otavan musiikkitieto, s. 450. Otava, Helsinki 1979. oli suomalainen kuoronjohtaja ja säveltäjä. ==Henkilöhistoria== Turusen vanhemmat olivat muusikko, vahtimestari Matti Turunen ja Ida Sofia Tuovinen, naimisissa hän oli Irene Anna Maria Inarin kanssa. Ylioppilaaksi Turunen tuli 1922 ja opiskeli Viipurin Orkesterikoulussa ja helsingin konservatoriossa. Helsingin kauppakorkeakoulusta hän valmistui ekonomiksi 1928 ja Helsingin yliopistosta filosofian maisteriksi 1930. Hän suoritti myös Helsingin kirkkomusiikkiopiston päästötutkinnon vuonna 1937. Musiikkiuransa Turunen aloitti Viipurin musiikkiopistossa Boris Sirpon viuluoppilaana. Hän johti muun muassa Ylioppilaskunnan Laulajia (1931–1959), Mieskuoro Laulu-Miehiä (1933–1968) ja Suomen Laulua (1946–1967). Hän opetti Sibelius-Akatemiassa kuoronjohtoa 1930–1957. Turunen toimi Suomen musiikkilehden päätoimittajana 1931–1932 ja Musiikkitiedon vuodesta 1933. Professorin arvonimen hän sai vuonna 1958. Turusella oli useita musiikkialan järjestötehtäviä. Hän toimi vuosina 1931–1969 Teoston johtajana, vuosina 1945–1969 Suomen Säveltäjät ry:n taloudenhoitajana, vuosina 1948–1958 Nuoren Voiman Liiton ylijohtajana ja vuosina 1956–1971 Sulasolin puheenjohtajana.Keijo Virtamo (toim.): Otavan musiikkitieto (2. painos), s. 450. Helsinki: Otava, 1997. Turunen on haudattu Joensuun hautausmaalle Joensuuhun. ==Tuotanto== Turusen sävellystuotantoon kuuluu muun muassa kantaatteja sekä noin 50 kuorolaulua ja noin 70 yksinlaulua, piano- ja viulukappaleita ja orkesterisävellyksiä, samoin kuin laulusarjoja kuten Kirjekyyhkynen ja Kansa korpien. Hänen suosituimpiin yksittäisiin laulusävellyksiinsä kuuluvat Aleksis Kiven runoon sävelletty yksinlaulu Sunnuntai ja Mauno Isolan runoon sävelletty joululaulu Me käymme joulun viettohon. ==Lähteet== * ===Viitteet=== Luokka:Suomalaiset kuoronjohtajat Luokka:Suomalaiset taidemusiikin säveltäjät Luokka:Suomalaiset musiikkipedagogit Luokka:Suomalaiset päätoimittajat Luokka:Suomalaiset järjestöjohtajat Luokka:Suomalaiset professorin arvonimen saaneet Luokka:Vuonna 1902 syntyneet Luokka:Vuonna 1979 kuolleet
Martti Turunen

Martti Turunen voi tarkoittaa seuraavia: *Martti Turunen, suomalainen kuoronjohtaja ja säveltäjä *Martti Turunen, suomalainen ylilääkäri *Marutei Tsurunen, suomalaissyntyinen japanilainen poliitikko *Martti Turunen, suomalainen äänitarkkailija. Työskenteli Yleisradiossa.
Fnac

Fnac (alun perin Fédération Nationale d'Achats des Cadres) on ranskalainen kauppaketju, joka myy tietotekniikan välineitä, kirjoja ja musiikkia. Yhtiöllä on myymälöitä seuraavissa maissa: Andorra, Belgia, Brasilia, Espanja, Italia, Kreikka, Portugali, Ranska ja Taiwan. Fnac on Ranskan suurin kirjakauppaketju. Ketju myöntää kirjapalkintoa Le Prix du roman Fnac. ==Lähteet== == Aiheesta muualla == Luokka:Ranskalaiset yritykset Luokka:Kirjakaupat
Danko Končar

Danko Končar (s. 3. syyskuuta 1942) on kroatialainen liikemies. Končar on tuomittu vuonna 1977 silloisessa Jugoslaviassa kavalluksesta 12 vuoden vankeusrangaistukseen, jota hän suoritti 6 vuotta. Končarilla on tiettävästi satojen miljoonien eurojen arvoinen omaisuus. Hän on muun muassa suomalaisen Afarak Groupin (entisen Ruukki Groupin) pääomistaja hallinnoimansa Kermas Limitedin kautta. Končarilla on Afarak-osuuden lisäksi lomakohteita ja muita yhtiöitä. Končar omistaa tai käyttää määräysvaltaa lukuisissa veroparatiisiyhtiöissä. Suomen keskusrikospoliisi on tutkinut Končaria ja hänen omistusjärjestelyjään. Häntä on syytetty sisäpiiritiedon väärinkäytöstä ja kyseenalaisista toimintatavoista. Vuonna 2018 Finanssivalvonta katsoi, että Končar oli laiminlyönyt velvollisuutensa noudattaa Suomen arvopaperimarkkinalakia. Končar oli yhdessä eräiden yhtiöiden kanssa hankkinut yli 30 % Afarak Groupin osakkeista vuonna 2009 mutta jättänyt noudattamatta tästä seuraavaa velvollisuutta tehdä osakkeista julkinen, yli 350 miljoonan euron arvoinen ostotarjous. ==Lähteet== Luokka:Kroatialaiset liikemiehet Luokka:Elävät henkilöt Luokka:Talousrikoksista tuomitut henkilöt Luokka:Vuonna 1942 syntyneet
HK Spartak Sofia

HK Spartak Sofia ( on bulgarialainen jääkiekkoseura, joka on kotoisin Sofiasta. Seura pelaa bulgarian jääkiekon pääsarjassa. Seura pelaa myös rullakiekkoa. == Aiheesta muualla == * Seuran viralliset kotisivut Luokka:Bulgarialaiset jääkiekkoseurat Luokka:Sofian urheilu Luokka:Vuonna 1956 perustetut urheiluseurat
Tommi Hakala (urheilija)

Tommi Hakala (s. 24. syyskuuta 1990) on suomalainen salibandyn pelaaja. Kaudella 2011–2012 hän voitti Suomen-mestaruuden Seinäjoen Peliveljien joukkueessaHelsingin Sanomat 16.4.2012. == Tilastot == Kausi Joukkue O M S P J 2008-2009 Seinäjoen Peliveljet 1 0 0 0 0 2010-2011 Seinäjoen Peliveljet 9 0 0 0 0 2011-2012 Seinäjoen Peliveljet 24 2 2 4 2 2012-2013 Seinäjoen Peliveljet 23 2 4 6 8 == Lähteet == Luokka:Suomalaiset salibandyn pelaajat Luokka:Vuonna 1990 syntyneet Luokka:Elävät henkilöt
Jukka Keskisipilä

Jukka Keskisipilä (s. 26. toukokuuta 1988) on suomalainen salibandyn pelaaja. Kaudesta 2009–2010 alkaen hän on pelannut Salibandyliigassa Seinäjoen Peliveljien joukkueessa. Kaudella 2011–2012 hän voitti Suomen- mestaruudenHelsingin Sanomat 16.4.2012. == Lähteet == Luokka:Suomalaiset salibandyn pelaajat Luokka:Vuonna 1988 syntyneet Luokka:Elävät henkilöt
Ville Kuusela

Ville Kuusela (s. 10. syyskuuta 1985) on suomalainen salibandyn pelaaja. Kuusela edusti koko peliuransa Seinäjoen Peliveljiä (SPV). Hän lopetti uransa keväällä 2023. Kuusela voitti SPV:ssä kolme Suomen-mestaruutta (2012, 2013 ja 2015) ja yhteensä kahdeksan SM-mitalia. == Lähteet == Luokka:Suomalaiset salibandyn pelaajat Luokka:Vuonna 1985 syntyneet Luokka:Elävät henkilöt
Petri Manninen (salibandyn pelaaja)

Petri Manninen (s. 16. joulukuuta 1978) on suomalainen salibandyn pelaaja. Kaudella 2009–2010 hän edusti Seinäjoen Peliveljiä. Manninen on edustanut pääsarjaurallaan myös Happeeta sekä ruotsalaista Balrog IK:ta. Tällä hetkellä Manninen valmentaa Happeen B-junioreita. Luokka:Suomalaiset salibandyn pelaajat Luokka:Vuonna 1978 syntyneet Luokka:Elävät henkilöt
Henri Myllymäki

Henri Myllymäki (s. 24. kesäkuuta 1986) on suomalainen salibandyn pelaaja. Myllymäki on kotoisin Töysän Tuurista. Myllymäki edusti salibandyseura Seinäjoen Peliveljiä vuosina 2007-2022. Liigaotteluita Myllymäelle kertyi peliuran aikana huimat 455, tehopistein 272+71=343. Myllymäki voitti SPV:n riveissä A-junioreiden SM-hopeaa kaudella 2006-2007. Kaudella 2011–2012 hän voitti Suomen-mestaruuden Seinäjoen Peliveljien edustusjoukkueessaHelsingin Sanomat 16.4.2012. Myllymäki saavutti SPV:n kanssa Suomen mestaruuden myös kausina 2012-2013 ja 2014-2015 sekä Suomen Cupin voitot vuosina 2011 sekä 2021. Myllymäki lopetti menestyksekkään salibandy-uransa kauteen 2021-2022. == Lähteet == Luokka:Suomalaiset salibandyn pelaajat Luokka:Vuonna 1986 syntyneet Luokka:Elävät henkilöt
Niko Mäkelä (salibandyn pelaaja)

Niko Mäkelä (s. 10. maaliskuuta 1992) on suomalainen salibandyn pelaaja, joka pelaa SB Vaasassa.http://paakallo.fi/2015/07/vaasaan-yksi-suomen-mestari- lisaa/ Kaudella 2011–2012 hän voitti Suomen-mestaruuden Seinäjoen Peliveljien joukkueessa. Mäkelä on edustanut junioreissa myös Nurmon Jymyä. Mäkelä voitti alle 19-vuotiaiden poikien maailmanmestaruuden keväällä 2011. == Lähteet == Luokka:Suomalaiset salibandyn pelaajat Luokka:Vuonna 1992 syntyneet Luokka:Elävät henkilöt
HK TsSKA Sofia

Sparta Sofia ( on bulgarialainen jääkiekkoseura, joka on kotoisin Sofiasta. Seura pelaa Bulgarian jääkiekon pääsarjassa. Seura on voittanut Bulgarian mestaruuden 16 kertaa. Viimeksi joukkue voitti mestaruuden vuonna 2015. Joukkue on myös voittanut Bulgaria Cupin 14 kertaa == Aiheesta muualla == * Seuran viralliset kotisivut Luokka:Bulgarialaiset jääkiekkoseurat Luokka:Sofian urheilu Luokka:Vuonna 1948 perustetut urheiluseurat
Teppo Mäkelä

Teppo Mäkelä (s. 12. heinäkuuta 1988http://www.peliveljet.fi/index.php?p=joukkue&tid;=1⊂=joukkue) on suomalainen salibandyn pelaaja. Mäkelä on edustanut koko liigauransa ajan, vuodesta 2006 asti Salibandyliigassa pelaavaa Seinäjoen Peliveljiä. Hän on kaksinkertainen Suomen mestari kausilta 2011–2012 ja 2012–2013. == Lähteet == Luokka:Suomalaiset salibandyn pelaajat Luokka:Vuonna 1988 syntyneet Luokka:Elävät henkilöt
Niko Raunio

Niko Raunio (s. 19. toukokuuta 1987) on suomalainen salibandyn pelaaja. Kaudella 2012–2013 hän edustaa Espoon Oilersia. Raunio on edustanut urallaan myös Seinäjoen Peliveljiä kuuden kauden ajan. Raunio aloitti pelaajauransa juniorina miesten V-divisioonassa Ylistaron Kilpa-Veljien riveissä, mistä hän siirtyi SPV:n juniorijoukkueisiin nousten myöhemmin liigaryhmään. Luokka:Suomalaiset salibandyn pelaajat Luokka:Vuonna 1987 syntyneet Luokka:Elävät henkilöt
Henri Urmas

Henri Urmas (s. 18. tammikuuta 1990) on suomalainen salibandyn pelaaja. Kaudella 2011–2012 hän voitti Suomen-mestaruuden Seinäjoen Peliveljien joukkueessaHelsingin Sanomat 16.4.2012. == Lähteet == Luokka:Suomalaiset salibandyn pelaajat Luokka:Vuonna 1990 syntyneet Luokka:Elävät henkilöt
Rubén González Rocha

Rubén González Rocha (s. 29. tammikuuta 1982 Santiago de Compostela, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Osasunaa ja on pelipaikaltaan keskuspuolustaja. == Ura == Rubén on käynnyt läpi Real Madridin junioriakatemian. Ensiesiintymisensä edustusjoukkueessa hän teki 10. toukokuuta 2002 ottelussa Deportivo La Coruña vastaan. Kaikkiaan hän pelasi neljä ottelua edustusjoukkueessa. Kauden 2003–2004 loppupuoliskon hän pelasi lainalla saksalaisessa Borussia Mönchengladbachissa. Lainasopimukset Rubénin osalta jatkuivat seuraavalla kaudella 2004–2005, kun hän siirtyi Albaceteen tällä kertaa kokonaiseksi kaudeksi. Lainan jälkeen hän palasi Real Madridiin, mutta pelasi koko kauden reservijoukkueessa Segunda Divisiónissa. Kaudeksi 2006–2007 hän siirtyi pääsarjaseura Racing Santanderiin. Rubén teki ensimmäiset pääsarjamaalinsa kauden aikana Mallorcaa ja Villarrealia vastaan. Joukkue sijoittui kauden päätteeksi lopulta kymmenenneksi. Seuraavaksi kaudeksi hän siirtyi sarjatasoa alempana pelanneeseen Celta Vigoon. Elokuussa 2009 Rubén siirtyi ilmaisella siirrolla Mallorcaan ja teki joukkueen kanssa 2+1-vuotisen sopimuksen. Kauden aikana hän toimi lähinnä keskuspuolustuspari José Nunesin ja Iván Ramisin varamiehenä. Tästä huolimatta hän onnistui maalinteossa kahdesti otteluissa Valladolidia ja Zaragozaa vastaan. Kolmannen maalinsa kauden aikana hän teki 18. huhtikuuta 2010 kotiottelussa Osasunaa vastaan. == Lähteet == * Esittely ja tilastot BDFutbol -sivustolla Luokka:Espanjalaiset jalkapalloilijat Luokka:Vuonna 1982 syntyneet Luokka:Elävät henkilöt
Tšervena Zvezda Sofia

Tšervena Zvezda Sofia ( on bulgarialainen jääkiekkoseura, joka on kotoisin Sofiasta. Seura pelaa bulgarian jääkiekon pääsarjassa. Seura on pelaa ryhmässä B, joka on amatöörisarja. == Aiheesta muualla == * Seuran viralliset kotisivut Luokka:Bulgarialaiset jääkiekkoseurat Luokka:Sofian urheilu Luokka:Vuonna 2002 perustetut urheiluseurat
S/S Tornator

S/S Tornator oli vuonna 1916 Kööpenhaminassa rakennettu, alun perin tanskalainen höyrylaiva. Se myytiin vuonna 1947 Suomeen ja oli vuosina 1947–1954 asti Merivienti Oy:n omistuksessa. Finnlines aloitti laivalla helmikuussa 1948 linjaliikenteen kuljettamalla Raumalta paperia ja sellua Atlantin yli. Päätesatamat olivat pääasiassa Yhdysvaltain itärannikolla. S/S Tornator romutettiin Antwerpenissä 1954. Tornator mainitaan Juha ”Watt” Vainion kappaleessa ”Albatrossi”, vaikka laulussa mainitun laivan esikuva onkin S/S Mercator (1920). == Lähteet == == Aiheesta muualla == * Ylen Elävä arkisto: Tornator-laivalla yli Atlantin – elokuvakertomus suomalaisen Tornator-rahtilaivan matkasta Yhdysvalloista Suomeen vuodelta 1950 Luokka:Höyrylaivat
Armenian dram

Armenian dram (, tunnus դր, lyhenne AMD) on Armenian virallinen rahayksikkö. Yksi dram jakautuu 100 lumaan. Sana "dram" tarkoittaa suomeksi "rahaa". Dram esiteltiin vuonna 1993, ja sitä ennen Armeniassa oli käytössä rupla. 6\. elokuuta 2024 yksi euro vastasi noin 421,92 dramia, eli yksi dram oli noin 0,0024 euroa. == Historia == Armenian keskuspankki esitteli dramin 22. marraskuuta 1993. Tällöin laskettiin liikkeelle ensimmäinen setelisarja, johon kuului 10, 25, 50, 100, 200 ja 500 dramin setelit. Vuosina 1994–1995 laskettiin liikkeelle 10, 20 ja 50 luman ja 1, 3, 5 ja 10 dramin kolikot. Lisäksi liikkeelle laskettiin 1 000 ja 5 000 dramin setelit. 50 000 dramin seteli esiteltiin vuonna 2001 ja 100 000 dramin seteli vuonna 2009. Vuonna 1998 laskettiin liikkeelle toinen setelisarja, joka täytti muun muassa uudemmat turvallisuusvaatimukset. Sarjaan kuului 50, 100, 500, 1 000, 5 000 ja 20 000 dramin setelit. Vuosina 2003–2004 laskettiin liikkeelle toinen kolikkosarja, johon kuuluu 10, 20, 50, 100, 200 ja 500 dramin kolikot. Vuosien 2004–2005 aikana ensimmäisen setelisarjan setelit ja toisen setelisarjan 50 ja 100 dramin setelit vedettiin pois kierrosta. Vuonna 2018 esiteltiin kolmas setelisarja, johon kuuluu 1 000, 2 000, 5 000, 10 000, 20 000 ja 50 000 dramin setelit. == Lähteet == == Aiheesta muualla == * Armenian keskuspankki * Worldcoingallry.com: Armenian kolikkotyypit * Bis-ans-ende-der-welt.net: Armenian setelit Luokka:Aasian rahayksiköt Luokka:Armenia
Vesa Mars

Vesa Mars (s. 1. maaliskuuta 1961 Pietarsaari) on muun muassa A-lehtien ja PlusTV:n entinen sekä Synsam Group Finlandin nykyinen toimitusjohtaja. Hän pelasi 1980-luvulle saakka jalkapalloa pääsarja- ja maajoukkuetasolla. Mars edusti jalkapallourallaan Jakobstads Bollklubbia 1976–1977, Kokkolan Palloseuraa 1978–1979, Jaroa 1980 ja 1981, Kokkolan Palloveikkoja 1982, Turun Palloseuraa 1983–1986 sekä Grankulla IFK:a 1987–1988. Lisäksi hän pelasi Saksassa kaudella 1980–1981 2. Bundesliigan SC Herfordissa. Mars voitti Turun Palloseurassa kaksi SM-hopeaa. Kaikkiaan hän pelasi viiden mestaruussarjakauden aikana 100 ottelua, joissa hän teki 24 maalia. Mars pelasi myös Suomen maajoukkueessa vuosina 1982–1983 yhteensä neljä maaottelua. Pelaajauran jälkeen Mars siirtyi liike-elämään. Hän toimi Telian maajohtajana, mistä hän siirtyi 2002 A-lehtien toimitusjohtajaksi. Vuonna 2006 Mars sai potkut A-lehdistä, minkä jälkeen hänestä tuli PlusTV:n toimitusjohtaja. Siinä tehtävässä Mars toimi 2009 asti. Vuonna 2010 Mars nimettiin perustetun TDF Entertainmentin toimitusjohtajaksi, missä tehtävässä hän oli helmikuuhun 2012 saakka. Hän siirtyi Synsam Group Finlandin palvelukseen ja on yrityksen toimitusjohtaja. == Lähteet == Luokka:Suomalaiset jalkapalloilijat Luokka:Suomalaiset elinkeinoelämän vaikuttajat Luokka:Vuonna 1961 syntyneet Luokka:Elävät henkilöt